28.9.2022
2.
SK
Úradný vestník Európskej únie
C 370/9
Druhy výrobku V kapitole I časti III špecifikácie výrobku sa text zmenil tak, aby sa v ňom uvádzalo, že chránené označenia pôvodu uvedené v tejto špecifikácii výrobku už nie sú výlučne označeniami vyhradenými pre tiché biele vína.
Chránené označenia pôvodu „Alsace grand cru“ vyhradené pre tiché biele a červené vína sú menovite uvedené („Alsace grand cru Hengst“ a „Alsace grand cru Kirchberg de Barr“).
Jednotný dokument bol zmenený vo viacerých častiach, najmä v bode 4 z dôvodu uznania označenia „Alsace grand cru Kirchberg de Barr“ pre tiché červené vína.
3.
Zemepisná oblasť V kapitole I časti IV bode 1 špecifikácie výrobku sa dopĺňa odsek, ktorý odkazuje na dátumy potvrdenia zemepisnej oblasti príslušným vnútroštátnym výborom INAO a uvádza sa v ňom úradný zemepisný kódex z roku 2021 ako referenčný rámec na vymedzenie hraníc oblasti, ako je uvedená v špecifikácii výrobku.
Toto označenie umožňuje právne zabezpečiť vymedzenie oblasti.
Dôsledkom zavedenia odkazu na úradný zemepisný kódex z roku 2021 je aktualizácia zoznamu názvov obcí.
Preto sa vypúšťajú obce Kientzheim a Sigolsheim, keďže ich územie je teraz územím obce Kaysersberg Vignoble.
Týmito redakčnými zmenami sa nemenia hranice zemepisnej oblasti.
V bode 1 sa dopĺňajú aj tieto vety: „Kartografická dokumentácia znázorňujúca zemepisnú oblasť je k dispozícii na webovom sídle INAO.
Pokiaľ ide o čiastočne zahrnuté obce, kartografická dokumentácia vymedzujúca hranice zemepisnej oblasti je uložená na obecnom úrade.“
V dôsledku týchto zmien sa mení bod 6 jednotného dokumentu.
4.
Vymedzená pozemková oblasť V kapitole I časti IV° bode 2 špecifikácie výrobku: — v prvom odseku sa s cieľom opraviť opomenutie dopĺňa informácia „6. a 7. septembra 2006“, čo zodpovedá dátumu schválenia vymedzenej pozemkovej oblasti príslušným vnútroštátnym výborom, — v druhom odseku sa znenie mení tak, aby sa zohľadnili zmeny názvov obcí vykonané v časti IV bode 1, — stĺpec „Obce“ v tabuľke sa aktualizuje tak, aby zodpovedal názvom obcí uvedeným v časti IV bode 1.
Tieto zmeny sa netýkajú jednotného dokumentu.
5.
Oblasť v bezprostrednej blízkosti V kapitole I časti IV bode 3 špecifikácie výrobku sa mení jeden odsek, aby sa uviedol úradný zemepisný kódex z roku 2021 ako referenčný rámec na vymedzenie hraníc oblasti, ako je uvedená v špecifikácii výrobku.
Toto označenie umožňuje právne zabezpečiť vymedzenie oblasti.
Dôsledkom zavedenia odkazu na úradný zemepisný kódex z roku 2021 je aktualizácia zoznamu názvov obcí.
Vypúšťa sa teda názov obce Kaysersberg a dopĺňa sa názov obce Kaysersberg Vignoble s informáciou, že táto obec je čiastočne zahrnutá len na území delegovanej obce Kaysersberg.
Týmito redakčnými zmenami sa nemenia hranice oblasti v bezprostrednej blízkosti.
V dôsledku týchto zmien sa mení bod 9 jednotného dokumentu.